Mäla kivikalme
Mäla kivikalme(d) (ka Ussimätta kivikalme(d)) on muistne kivikalme Saare maakonnas Muhu vallas Mäla külas. Kivikalme on arvele võetud kultuurimälestisena. Kivikalme koos lähedal asuvate muistsete põllujäänustega on dateeritud meie ajaarvamisse algusse. Kalmet uuriti 1984-1985 Vello Lõugase juhendamisel. Uurimisel leiti, et kalme oli rajamise ajal tüübilt kivikirstkalme. Hilisem kalme järk on tarandkalme.